Карта на Кралството Нов Зеланд

**Кралството Нов Зеланд** (англ. *Realm of New Zealand*) е територијата врз која кралицата на Нов Зеланд е шеф на држава. Кралството се состои од Куковите Острови, Нов Зеланд, Ниуе, Токелау и новозеладската Росова Зависност на Антарктикот. Поимот „Кралство Нов Зеланд" е опишан во Кралските отворени писма од 1983 за функцијата ан генералниот гувернер на Нов Зеланд, во Член I.

Генерален гувернер
------------------

Главни статии: Монархија во Нов Зеланд, Генерален гувернер, и Генерален гувернер на Нов Зеланд
Бидејќи кралицата Елизабета II живее во Обединетото Кралство, неа ја претставува Генерален гувернер. Генералниот гувернер ги презема сите дигнитети и дискрециони права на Кралицата. Моменталниот генерален гувернер на Нов Зеланд е Ананд Сатјананд.

Суверенитет во рамките на Кралството
------------------------------------

Самото Кралство е збир од поранешни британски колонии и протекторати. Нов Зеланд станал британска колонија во 1840, станал доминион во 1907, а се стекнал со правна независност со Актот за усвојување на Вестминстерскиот статут од 1947. Куковите Острови и Ниуе биле британски протекторати, а во раниот XX век власта му припаднала на Нов Зеланд. Росовата Зависност потпаднала под новозеландска власт во 1923, додека во 1925 Токелау се одвоил од колонијата Гилбертови и Елисови Острови и му припаднал на Нов Зеланд.

### Кукови Острови и Ниуе

Куковите Острови и Ниуе во принцип уживаат самоуправа во *слободно здружение* со Нов Зеланд. Парламентот на Нов Зеланд не е овластен еднострано да доненосува закони за овие земји. Во сферите на надворешните односи и одбраната, Нов Зеланд ги врши функциите во име на овие земји, но само со нивен совет и одобрување.

Бидејќи генералниот гувернер живее во Нов Зеланд, Уставот на Куковите Острови одредува посебна функција наречена „Претставник на Кралицата". Ова лице не е подредено на генералниот гувернер и ја има функцијата на локален претставник на Кралицата како владетел на Нов Зеланд. Оваа функција моментално ја извршува Сер Фредерик Гудвин.

Според Уставот на Ниуе од 1974, генералниот гувернер на Нов Зеланд служи како претставник на Кралицата.

Дипломатскиот претставник на Нов Зеланд на Куковите Острови и Ниуе е новозеландски Висок комесар. Моменталниот новозеландски висок комесар на Куковите Острови е Џон Брајан, додека високиот комесар во Ниуе е Антон Оџала.

И покрај нивните блиски односи со Нов Зеланд, Куковите Острови и Ниуе одржуваат извесни диспломатски односи сами за себе. Обете земји имаат високи комесаријати во Нов Зеланд и имаат новозеландски високи комесари во нивинте престолнини. Според практиките во Комонвелтот, високите комесари ја претставуваат својата држава, а не шефот на државата.

### Нов Зеланд

Самиот Нов Зеланд се состои од следните островски групи:

* Северен Остров, Јужен Остров и соседните крајбрежни острови, сите сместени во рамките на 16-те региони на Нов Зеланд;
* Четемските Острови на исток, во рамките на Територијата на Четемските Острови;
* Островите Кермадек на север и подантарктичките острови на југ, сите вон границите на локалните власти и населени само од мал број на научен и конзервационен персонал.

### Токелау

Токелау има *де јуре* независност во помала мера отколку Куковите Острови или Ниуе, и се стреми кон статус на слободно здружение. Новозеландскиот претставник во Токелау е Администраторот на Токелау кој има право да отфрла правила и прописи донесени од Генералното собрание (наречено „фоно").

### Росова Зависност

Правото на Нов Зеланд врз Росовата Зависност е во мирување по Антакртичкиот договор. Меѓутоа генералниот гувернер на Нов Зеланд е исто така и Гувернер на Росовата Зависност. MFAT Архивирано на 30 септември 2006 г. Speech of 23-Apr-02, Antarctic Conference Архивирано на 30 септември 2006 г. Росовата Зависност има права и врз станицата Мекмердо, управувана од САД.

### Преглед

| Територија | Претставник на Кралицата | Шеф на владата | Законодавен орган | Главен град | Население | Земјишна површина |
| --- | --- | --- | --- | --- | --- | --- |
|  Нов Зеланд | Генерален гувернер | Премиер | Претставнички дом | Велингтон | 4.107.883 | 268,680 км² |
|  Кукови Острови | Претставник на Кралицата | Премиер | Парламент на Куковите Острови | Аваруа | 21.388 | 236 км² |
|  Ниуе | Претставник на Кралицата (Генералниот гувенер на Нов Зеланд) | Премиер | Ниуеанско собрание | Алофи | 2.145 | 260 км² |
|  Токелау | Администратор | Улу-о-Токелау (Претседател на советот на тековната влада) | Генерално фоно | Нема | 1.405 | 10 км² |
|  Росова Зависност | Гувернер | Главен извршеб функционер | — | Скотова база | Скотова база: 10–80; Мекмердо: 200–1000 (сезонски) | 450.000 км² |

Поврзано
--------

* Доминион Нов Зеланд
* Кралства на Комонвелтот
* Оддалечени острови на Нов Зеланд

Надворешни врски
----------------

* Кралски отворени писма во кои се состои функцијата на Генералниот гувернер на Нов Зеланд Архивирано на 3 октомври 2003 г. — објаснет поимот „Кралство Нов Зеланд" (англиски)
* „Кукови Острови" Архивирано на 3 ноември 2012 г. (Министерство за надворешни работи на Нов Зеланд) (англиски)
* „Ниуе"Архивирано на 21 јули 2011 г. (Министерство за надворешни работи на Нов Зеланд) (англиски)
* „Нов Зеланд и Токелауанските Острови" Архивирано на 5 јуни 2010 г. (Министерство за надворешни работи на Нов Зеланд) (англиски)
* „Росова Зависност" Архивирано на 14 јули 2007 г. (Министерство за надворешни работи на Нов Зеланд) (англиски)

Наводи
------



|  |  |  |  |
| --- | --- | --- | --- |
| 

| * п
* р
* у
Кралство Нов Зеланд |
| --- |
|  |
| 
Знамето на Нов Зеланд
Кукови Острови **·**  Ниуе **·**  Нов Зеланд **·**  Росова Зависност **·**  Токелау
 |

 |

| * п
* р
* у
Административна поделба на Нов Зеланд |
| --- |
| **Државно ниво** | Кралство Нов Зеланд |
| **Државно ниво** | Нов Зеланд | Токелау | Кукови Острови | Ниуе |   | Росова Зависност |
| **Региони** | 12 неунитарни региони | 4 унитарни региони | Четемски Острови |   | Кермадек | Подантарктички Острови |
| **Територијални единици** | 16 градови и 57 окрузи |
| **Белешки** | Некои окрузи се протегаат низ повеќе од еден регион | Тука регионалните и територијалните единици се споени во едно | Специјална територијална единица | Места вон регионалните единици; овие, плус Четемските Острови и Соландеровите Острови, од Оддалечените острови | Земји под управа на Нов Зеланд | Држави во слободно здружение со Нов Зеланд | Нов Зеланд се повикува на правото на оваа територија, но разрешувањето е замрзнато со Антарктичкиот договор |